钦定古今图书集成/明伦汇编/官常典/第642卷 > 杜景佺
## 钦定古今图书集成/明伦汇编/官常典/第642卷 > 杜景佺

按《唐书》本传：“景佺，冀州武邑人。性严正，举明经中第，
累迁殿中侍御史，出为益州录事参军。时隆州司马
房嗣业徙州司马，诏未下，欲即视事，先笞责吏以示
威。景佺谓曰：‘公虽受命为司马，州未受命，何急数日
禄耶’？嗣业怒，不听。景佺曰：‘公持咫尺制，真伪莫辨，即
欲搅乱一府，敬业扬州之祸，非此类邪’？叱左右罢去。”
既乃除荆州司马，吏歌之曰：“录事意，与天，通州司马，
折威风。”由是寖知名。入为司刑丞。